Saa 3:10 Otieno (Skul Mokuongo chope ei Uganda)
Puonj Kuom Buch Polo
1. Kane awuok e
piny masira kaeni, ne anuan’go ka iyalo ji malit ahinya (e polo). Jok mang’eny
ma dhi e mach.
2. Jo ndagla
(dhi e mach). Anuan’go jajuok kobedo duk ka iyale kod atonga moting’o choke ji
kod wiye guogi. Oyalgi ahinya ma jok ma bura oloyo odhi e mach.
3. Piny polo
lemo kende ema nitiere. Onge dhako kata dichwo, ji duto gin kaka Malaike kod
Jotakatifu.
4. Onge dhako
gi dichwo, ji duto chalre te. To lemo kende e man e polo.
5. Kucha ka
utero kata lemo mar dhi chiemo to itero mana kaka itero e pinywa ka maok
opogore kata matin.
6. Lemo mar dhi
chiemo? Nyasachwa miwa hapi kuom chiembwa bende ma wabiro nwang’o, kuom
ng’uononi nikech Kristus nogo Ruodhwa, Amen.
7. Ne anuan’go
ka ji madhi e mach ng’eny ahinya. (Kendo) nikech yiewa tin ahinya emomiyo wadhi
e mach.
8. Kuom jok
moyie kuom Nyasaye, dhoranga polo lach ahinya moloyo dho mach maok tho.
Gima Omiyo Ji Dhi e Mach Maok Tho
9. Anuan’go jo
mang’eny ahinya ma iluongo ni binadamu mangima kanitiere e polo.
10. To emach
maoktho bende jok mamon ng’enyie ahinya kod jok ma nyiri, kod chwo. To ipogo
jok ma nyiri gi jok mamon kod jok machwo yorgi, to gi chamo gik malich ahinya
(ogwende kod thuonde) e mach maoktho.
11. Gima omiyo
wadhi e mach maoktho en ni marichowa ng’eny moloyo Bandera gi kwar. Jowadwa,
emomiyo walamuru mondo wadhi e polo.
Jesus Kristus Nitie E Dhorangach
12. Kata ka wuoth
ogik e pinywa ka to wanapo apoya ka piny orunwa e kor yo (wapowore e yo) ka
wachiko yor Sayun dala maler maonge chilo.
13. Jesus Kristus
anuan’go e dhorangach ka oting’o musalape e goke, remo chwer ka mihula kendo
nikwop marichowa.
14. Odwaro ni
mondo oketh piny to (pok oketho) nikech marichowa ng’eny ahinya. Dhano duon’g
to onyap.
Misa Isomo E Polo
15. E piny polo
Misa isome saa achiel mar okinyi kendo saa auchiel mar Odiechien’g. (Lemo
nitie) seche duto, onge yweyo kata matin.
16. Jesus Kristus
nopimona kaka ne otin’go musalape e goke maonge tach.
Jachien Oluoro Bura Momaki Kuom Jesus
17. Jachien wacho
ni to in ma iwacho ni nene awuondi, nene inena kanye? Ne ineno kita kachalo
nade ma koro imako na bura kuom ng’atni?
18. To Jesus to
penjo wuode ni, nyathina jachiendni oriamboni koso ne inene e piny masira
adiera? Ne ineno ka kite chalo nade?
19. Nyasaye wacho
ni, iriambo Jachien, oloyi gi bura dhi e mach.
Petro Nitiere E Dhorangach
20. Petro ochun’g
e wang’yo, e wan’g rangach ka yawo ne jok maler. Jok maricho to bat koracham,
mach maoktho.
21. Owacho ni,
Defes, par kaka ne itimo ne owadu malit, in bende wan’g mana e mach, cham mana
ogwende gi nyange gi opuge gi kalagwena gi thuonde.
Luong Mar Jesus
22. Jesus nowacho
niya, biuru nyithinda un joma kech gi riyo oloyo. Biuru ira mondo amiu chiemo
mar ngima maokrum.
23. Un jok ma
ogangore mapek, un jok matuo, biuru ira mondo aluoku.
24. Lemo mar Yie
emanokwo ng’ama tuo. Ka yieni ochopo, ruoth nokonyi kendo nochieri, kendo kain
gi marichoni nogolni.
25. Kaka utimo ne
owadwa matin e kaka natimnu. Ne umon kode, an bende anuan’gou. Dhiuru mana e
bat kor acham.
26. An e yo kendo
an e adieri. Ngima bende an e ngima. Mano duond Jesus Ja Nazareth.
Jotakatifu Nitiere E Dhorangach
27. Abraham kod
Susana nitiere e dhorangach; kod Petro wuod Yona gi Kathorina. Jogo e weg amur
(ruhusa/ng’uono), ma ka ok gi yieni to ok idonjie wan’g rangach. Gin kod Bikra
Maria ma wuon dala. Jogo e weg amur.
luo_Latn luo_Latn luo_Latn luo_Latn luo_Latn min_Latn luo_Latn luo_Latn luo_Latn luo_Latn luo_Latn luo_Latn luo_Latn cjk_Latn luo_Latn luo_Latn luo_Latn luo_Latn luo_Latn twi_Latn luo_Latn gla_Latn luo_Latn luo_Latn luo_Latn min_Latn luo_Latn szl_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn nob_Latn luo_Latn luo_Latn luo_Latn luo_Latn luo_Latn pag_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn pag_Latn luo_Latn luo_Latn luo_Latn